เพื่อนสายกินแนะนำมาว่า "จัดหนักเสร็จต้องมาต่อของหวานบำรุงร่างกาย" เราก็เกิดความสงสัยมันคือร้านไหนกันนะ!?

ขับรถอยู่สักพักหลังจัดหนักจากบุฟเฟ่ต์สเต๊กกันมา จนมาถึงร้านแห่งนี้ คือก็ขับรถผ่านอยู่หลายครั้ง แต่ไม่คิดว่าจะเป็นร้านของหวาน ซึ่งก็ไม่ได้หวานเต็มตัวมากนักหรอก เพราะเขาเน้นเพื่อสุขภาพ ได้แก่ รังนกธรรมดาและเส้น, แปะก๊วย, พุทราจีน และเต้าทึง เพื่อนก็ได้แนะนำให้ลองกินแบบเบสิกๆ ก่อนเลยก็คือ "รังนกธรรมดา" ได้เลือกแบบเย็นพร้อมพุทราจีน รสสัมผัสของรังนกละมุนลิ้นเหมือนวุ้นหรือรังนกที่เราซื้อทานทั่วๆ ไป และพุทราจีนรู้สึกจะกลบรสชาติของรังนกไปเลย 

ก็ถือว่าเป็นร้านที่ตบท้ายด้วยของหวานเบาๆ พร้อมใส่ใจเรื่องสุขภาพละกัน